cyanic-selkie/wikianc huggingface dataset:
Թոմ Վուլֆ
Նոր լրագրություն
Դոուբելի պատվերով գրած նյութերի քանակն այնքան մեծ էր, որ գրողը պարզապես չէր տեսնում տեքստն ամբողջականացնելու հնարավորությունը և այդ ամենի մասին տեղեկացրել էր խմբագրին։ Ի պատասխան Դոուբելը խնդրել էր Վուլֆին ուղարկել այն ամենն, ինչ կար լրագրողի ձեռքերում և, հանելով բնագրից առաջին արտահայտությունը՝ «Հարգելի Բայրոն», հրապարակել էր էսսեի ողջ մնացած տեքստը առանց փոփոխությունների։ Հրապարակումից հետո Վուլֆն առաջարկեց գրառել Կալիֆորնիայից իր տպավորությունները, և իր էսսեն հրապարակեցին Esquire-ն, New York Herald Tribune-ն և Harper’s Bazaar-ը ։ Վուլֆի աշխատանքների ահագնացող ճանաչվածության ելքը 1965 թվականին իր առաջին գրքի տպագրությունն էր, որի հրատարակիչը Farrar, Straus and Giroux-ն էր։ Հավաքածուի թողարկումը համարվում է «նոր լրագրության» ծննդյան օրը ։
Գիրքը բեսթսելլեր դարձավ և հաստատեց Վուլֆին՝ որպես գրականության ժանրից մինչև վավերագրական արձակ գլխավոր փորձարարի․ նոր ձևավորված ուղղության մեջ Վուլֆը սկսեց ընդունվել ոչ այլ կերպ, քան «վարպետ» ։ Այս ուղղության հիմնական գաղափարը գրողը համարում էր մարդու կամ խմբի վավերագրական նկարագրությունը ինտենսիվ դիտարկումներից և խորը հարցադրումներից հետո՝ իրատեսական գրողների գրական հնարքների և տեխնիկաների կիրառմամբ՝ խառնված դրամատիկ տեսարաններով։
Մեկ տարի անց՝ 1966 թվականին, Վուլֆը որոշեց գրել «կալիֆորնիական հիփիի»՝ Քեն Քիզիի մասին և սկսեց աշխատանքը «Էլեկտրասառեցնող թթվային թեստ» ։ Ավելի ուշ որպես գրող անկեղծացել է, որ նա անմիջական մասնակցություն է ունեցել միայն նկարագրվող իրադարձությունների շարքում, իսկ ուրիշները հարցազրույցի հիման վրա է վերստեղծել Ուրախ չարաճճիների կոմունայի անդամների օրինակով, որոնց շուրջն է կառուցվում գրքի սյուժեն, ինչպես նաև վավերագրական տվյալների՝ նամակների, լուսանկարների, աուդիո- և վիդեոձայնագրությունների հիման վրա ։ Գիրքը թողարկվել է երկու տարի անց՝ 1966 թվականին, և ստացել է բազմաթիվ դրական արձագանքներ քննադատության կողմից։ Նյու Յորքի համալսարանին կից Արթուր Լ․ Քարթերի անվան լրագրության ինստիտուտի (Arthur L. Carter Journalism Institute) վարկածով՝ այն մտնում է Ամերիկայի Միցյալ Նահանգների լրագրության ոլորտի լավագույն 100 ֆիլմերի ցանկում ։ 2011 թվականին թողարկվել է Վուլֆի հաջորդ՝ «Պոմպային կայանի բանդան» գիրքը (The Pump House Gang, 1968), որը բաղկացած է հոդվածներից, որոնց մեծ մասը Վուլֆը հեղինակել է 1964 թվականից մինչև 1966 թվականն ընկած ժամանակահատվածում New York Magazine-ի համար ։ Գիրքը բաղկացած է հեղինակի էսսեների շարքից, որոնց ընդհանրացնող թեման 1960-ական թվականների կոնտրմշակույթն է։ Գրքի առավել հայտնի աշխատանքը, որը կրումէ նույն անունը, ինչ գիրքը, նվիրված է Ջեք Մաքֆիրսոնին և նրա սերֆինգի թիմին ։
«Radical Chick & Mau-Mauning the Flack-Catchers» գիրքը՝ թողարկված 1970 թվականին, ծաղրում էր քաղաքականությունը՝ պատկերելով այն նյույորքյան հանրահայտ անձանց «նորաձև զբաղմունքի» տեսքով, և դրանով նա առաջացրեց քննարկումներ և վեճեր ։ Գիրքը բաղկացած է երկու առանձին էսսեներից․մեկում պատմվում է Լեոանդր Բարսթյանի կողմից անցկացրած Սև լուսանների կուսակցության հանդիպման մասին («These Radical Chic Evenings»), երկրորդում՝ Սան Ֆրանցիսկոյի աղքատության դեմ պայքարի ծրագրերին փոքրամասնությունների արձագանքի մասին («Mau-Mauing the Flack-Catchers»)։ Էսսեները միավորված են աֆրոամերիկացիների և սպիտակամորթների միջև կոնֆլիկտի թեմայով։ Որոշ հեղինակներ Վուլֆի այդ և դրա նախորդ երեք գրքերը դիտարկում են որպես «ձևավորող այն, ինչն այժմ հայտնի է որպես «ինչն այժմ հայտնի է որպես «նոր լրագրություն» ։
1975 թվականին 1960-ական թվականների կոնտրմշակույթին նվիրված մի շարք աշխատանքներից հետո Վուլֆը վերադարձավ արվեստի քննադատությանը «Ներկված բառ» գրքում (The Painted Word, 1975), որտեղ արվեստը պատկերեց նորաձևություն թելադրողների «իմաստուն գյուղ» ։ Նախորդ երկու գրքերի հաջողությունը հնարավորություն տվեց գրողին հրապարակել գրքեր ցանկացած թեմաներով, և Վուլֆը հետաքրքրվեց ժամանակակից արվեստով։ Գիրքը Վուլֆի արվեստի քննադատության հավաքածուն է․ գրողը մտորում է 1970-ական թվականների ժամանակակից արվեստի, ավանգարդի, Էնդի Ուորհոլի, Վիլեմ դե Քունինգի և Ջեքսոն Փոլոքի մասին։ Սկզբնապես նյութը մասերով հրապարակվել էր Harper's Magazine-ում, իսկ 1975 թվականին այն թողարկվեց առանձին գրքի տեսքով ։
Ի լրումն նոր լրագրության մասին իր պատկերացումների՝ խմբագիր Է․ Ու․ Ջոնսոնի (E. W. Johnson) հետ Վուլֆը գրեց «Նոր լրագրություն» գիրքը (New Journalism, Harper & Row, 1975)։ Գիրքն ներառում էր հայտնի ամերիկյան հրապարակախոսների՝ Թրումեն Կապոտեի, Հանթեր Սթոքթոն Թոմսոնի, Նորման Մեյլերի, Գեյ Թալեզեի, Ջոան Դիդիոնի և այլով աշխատանքները, որոնք միավորվել էին լրագրության մեջ տարբեր գրական հնարքների փորձարարությունների ընդհանուր գաղափարով ։ Բացի այդ՝ «Անթոլոգիայում» ներառվեցին Վուլֆի մի քանի հոդվածներ, որոնք նվիրված էին վիպագիրներին, լրագրողներին և նրանց արվեստին։
1976 թվականին թողարկվեց «Mauve Gloves & Madmen, Clutter & Vine» գիրքը՝ էսսեների ժողովածու, որը ծածկում է ուշ 1960-ականներից մինչև վաղ 1970-ականներ ընկած ժամանակահատվածը ։ Գիրքը դրական արձագանքներ է ստացել այնպիսի հրատարակչություններում, ինչպիսիք են Time-ը և Wall Street Journal-ը ։ Երկու տարի անց՝ 1978 թվականին, Թոմ Վուլֆն ամուսնացավ Շեյլա Բերգերի հետ (Shiela Berger), որը նշանադրության պահին համարվում էր Harper's Magazine-ի արվեստի գծով տնօրենը ։ Ինչպես նշում է Դորոթի Սքուրան, Շեյլան քսաներեք տարեկան էր, երբ նրանք ծանոթացան․ «նա շատ նուրբ ու կանացի էր, — հիշում է Գեյ Թալեզեն։ — Թոմ գտել էր կնոջ, որն իր մասին հոգ էր տանում և պաշտպանում էր նյույորքյան հնարավոր բոլոր դեպքերից։ Նա հասկանում էր Թոմի՝ մենակ լինելու պահանջմունքը և լավ դատավոր էր»։ Ընտանիքն ապրում էր Նյու Յորքի Իսթ Սայդի շրջանում (East Side (Manhattan)):
«In Our Time» (1980)՝ Վուլֆի նկարների և էսսեների ժողովածու ։ Գրքի մեջ ընդգրկվածն նկարների մեծամասնությունը ստեղծվել են հրապարակումից երեք տարի առաջ, սակայն ընթերցողների համար դրանց հետ միասին նշվում է նկարիչ Վուլֆի քսաներեք տարիների արվեստի պատմությունը․ գիրքը հավասար կերպով իրենից ներկայացնում է ինչպես գրականության, այնպես էլ գրաֆիկական արվեստի օրինակ ։ Նույն թվականին ծնվել է Վուլֆի առաջին զավակը՝ դուստր Ալեքսանդրան ։
1981 թվականին թողարկված «From Bauhaus to Our House» գրքի հիմնական թեմաները դարձան ճարտարապետությունը, քաղաքային պլանավորումը, արվեստների և դիզայնի պատմությունը ։ Գրքում գրողը հանդես է եկել ուղղության առանցքային կերպերների քննադատությամբ․ այնպիսի ճարտարապետների, ինչպիսիք են Վալտեր Գրոպիուսը և Միսա վան դե Ռոեն ։ Գրքում Վուլֆը կարծիք էր հայտնում, որ Բաուհաուսը ամերիկյան ճարտարապետության ողորմելի ճյուղավորումն է։ Աշխատանքը հատուկ ուշադրություն չգրավեց քննադատության կողմից։
1982 թվականին թողարկված «Purple Decades» գիրքը Վուլֆի աշխատանքների ժողովածուն է, որն ներառում է նրա հատկապես դրական քննադատական աշխատանքները և 1970-ական թվականների առավել խորաթափանց չափածոն ։ The New York Review of Books պարբերականը գիրքը դասել է գրողի «լավագույն հիթերի» շարքին ։
«Hooking Up» հավաքածուն 2011 թվականի սկզբի դրությամբ լրագրող Վուլֆի արվեստի վերջին օրինակն է։ Ժողովածուի մեջ զետեղվել են Վուլֆի վավերագրական և գեղարվեստական չհրապարակված չափածո գործերը, որոնք գնահատում են ողջ ժամանակակից աշխարհը ։ Գիրքը միավորել է սկսած 1965 թվականից մինչև 2000-ական թվականների վերջը ընկած ժամանակահատվածում թերթերում և ամսագրերում հրապարակված աշխատանքները։ Գիրքը հատուկ աջակցույթւոն չի ստացել քննադատների կողմից․ արձագանքներից մեկի մեջ նույնիսկ ենթադրություն է արվել, որ «Վուլֆը, միգուցե, պարզապես մի քիչ հոգնել է» ։
Վիպագրություն
«Խարույկ ունայնությանց»-ը (The Bonfire of the Vanities, 1987) Վուլֆի 11-րդ աշխատանքն է և իր առաջին գեղարվեստական ստեղծագործությունը։ Որոշ քննադատների կողմից դիտարկվում է որպես գիրք, որը «բնորոշում է Նյու Յորքը 1980-ական թվականներին» ։ Գիրքը դրամատիկ պատմություն է ունայնության, ռասիզմի, սոցիալական անհավասարության, քաղաքականության և ագահության մասին 1980-ական թվականների Նյու Յորքի օրինակով։ Պարբերականների մի մասն անվանում է այն Վուլֆի լավագույն գիրքը, որը ամրապնդեց նրա՝ իր դարի ականավոր մատենագրի վարկանիշը ։ Վեպը Ամբասադոր գրական մրցանակն է ստացել և 1990 թվականին էկրանավորվել է։
Վուլֆի երկրորդ վեպը՝ «Տղամարդն ամբողջ հասակով» (A Man in Full, 1998), ավելի բարձր գնահատակնների է արժանացել քննադատների կողմից ։ Գրքում Թոմ Վուլֆը պատմում է ֆինանսական հսկայի պատմությունը, որը արագորեն կորցնում էր իր ունեցվածքը, ընկերներին և հասարակության մեջ բարձր դիրքը և կանգնած էր ոչ հեշտ ընտրության առաջ․ գնալ խղճի հետ գործարքի կամ մնալ առանց գրոշի։ Time ամսագրի լրագրողներին բացատրելով տասնմեկամյա դադարը «Խարույկ ունայնությանց» վեպի և նոր վեպի միջև, Վուլֆը նշեց իր երեք հիմնական սխալները․ Գնահատելով վեպը՝ Time-ի լրագրողը նշեց, որ «նրանք, ովքեր սպասում են հերթական «Խարույկ ունայնությանց»-ին, կհիասթափվեն․ «Տղամարդն ամբողջ հասակով» գիրքն ավելի լավն է»։ Գրքի առաջին տպագրաքանակը կազմել է 1,2 միլիոն օրինակ, և հրապարակումից չորս շաբաթ առաջ ստեղծագործությունը առաջադրվել է Ազգային գրական մրցանակի (National Book Award) 1998 թվականին, որտեղ դարձել է եզրափակչի մասնակից ։ Time-ը լայնորեն լուսաբանել է գրողի նոր վեպի հրապարակումը՝ 1998 թվականի նոյեմբերի 2-ին թողարկված համարում հրապարակելով մեծ հոդված՝ նվիրված ստեղծագործությանն ու տեղադրելով Վուլֆի լուսանկարը շապիկի վրա։
Ներկա պահին Վուլֆի վերջին աշխատանքը «Ես Շառլոտա Սիմոնսն եմ» վեպն է (I Am Charlotte Simmons, 2004)։ Վեպում նկարագրվում է փոքր քաղաքից մի աղջկա կյանք, որը գերազանցիկ է աղքատ ընտանիքից և հայտնվում է ԱՄՆ ամենահեղինակավոր համալսարաններից մեկում և ընկղմվում է համալսարանական կյանքի մեջ, ինչի մասին պատկերացումները տարբերվում էին իրականությունից։ The Guardian-ը գիրքն անվանել է հիասթափություն, նորզելանդական The New Zealand Herald-ը կնքել է նրան «հնաձև համալսարանական պատմություն, որը նորացված է, բայց թարմ չէ», իսկ Powell's Books-ը վեպին է վերագրել ավելորդ ռեալիզմ   ։ Նմանատիպ արձագանքներ էին հրապարակվել հեղինակավոր ամսագրերի մեծամասնության կողմից․ վեպը բոլոր առումներով ձախողված էր։ Չնայած վերը ասվածին, սակայն, ծրագրված է վերջինիս էկրանավորումը։
Ոճ
Վուլֆը փորձարկումներ էր կատարում ոճի հետ՝ ազատորեն նկարագրումներից անցնելով հերոսներից դեմքից ողջույնին, օգտագործելով խոսակցական ոճի և իր սեփականի խառնուրդը, որը կրակոտ էր և ուներ յուրահատուկ բառապաշար։ Գիտակցաբար հերքելով օբյեկտիվ գրականության կանոնները, ոճերի պարզությունը, նկարագրումից հեռավորությունը և չընդունելով բարեկիրթ լրագրության կանոնները՝ Վուլֆը «Նոր լրագրությունը» դարձրեց սոցիալական քննադատության և ծաղրի գործիք ։
Վուլֆի կողմից ամերիկյան կյանքի պորը նկարագրությունները ստեղծեցին սոցիալական ռեպորտաժի նոր ձև և վերակենդանացրին լրագրությունը։ Վուլֆն իր բարձր ինտելետով և երբեմն հին ոճով ստեղծեց թմրանյութերի երիտասարդ ենթամշակույթի հետաքրքիր դիմանկարներ, շարժումներ՝ ուղղված սոցիալական արդարություանը և փոխող սոցիալական ավանդույթները ։ Նշում են նաև, որ «դենդիի փղոսկրի գույն ունեցող կոստյումի», փոփ լրագրության և ինքնաներկայացման տակ ընկած է խորը բարոյական, ավանդական և պահպանողական բնավորություն ։
The Guardian հրատարակչությունը նշել էր․ «Առաջին դեմքից գրելու ձևը Վուլֆի ոճն է։ Նա ամբողջ լրագրության ամենանշանակալի ձայներից մեկն է»։ Էնդի Ուորհոլի եպս լինելով ոճայնորեն փոփոխական, գրողը, սակայն, փորձում է պահպանել պահպանողական ոգին։ «Դու երբեք չես գիտակցի՝ ինչ լավ է երևում քո ներքինն այն ամենի տակ, ինչ թաքցնում է հագուստդ», - ասում է Վուլֆը։ Ջեյմս Դևիդ Հարթը (James David Hart) Վուլֆի ոճն անվանել է «բարոկկոյական» ։
Սպիտակ կոստյում
Սպիտակ կոստյումը (որպես «հարավից ջենթլմենի» խորհրդանիշ) դարձավ Վուլֆի ոճի առանձնահատուկ կողմը 1962 թվականից հետո․ գրողն ուշադրություն դարձրեց նրան, որ մարդիկ զարմանքով են նայում մարդու, ով սպիտակ է հագնում ձմռան կեսին, և սկսեց կրել այն անընդհատ ։ «Դա [կոստյում կրելը] ինձ դարձնում է մարդ Մարսից», - նշում է գրողը ։ Վուլֆն իրեն ընդունում է քննադատորեն միտված դենդի՝ սպիտակ կոստյումով, որ ընդգծում է տվյալ դերը ։
Քեթրին Քափութան (Catherine Kaputa) այստեղ հետաքրքիր փաստ է նշում․ գրողի կողմից ընտրված ոճը հստակորեն կրկնօրինակում է Մարկ Տվենի հագուստի ձևը ։ Մեկ այլ կարծիք է արտահայտում Նեթ Բարնդթը (Nat Brandt), վերաբերելով բացառապես սպիտակ կոստյումներ կրող տղամարդու կերպարը ամերիկացի ճարտարագետ Բենջամին Հենրի Մարշալին (Benjamin Henry Marshall) ։
Ծանոթագրություններ
Կատեգորիա:Ամերիկացի լրագրողներ Կատեգորիա:20-րդ դարի ամերիկացի վիպասաններ Կատեգորիա:Եյլի համալսարանի շրջանավարտներ Կատեգորիա:21-րդ դարի ամերիկացի վիպասաններ Կատեգորիա:Ամերիկացի աթեիստներ Կատեգորիա:Ամերիկացի տղամարդ վիպասաններ Կատեգորիա:Ամերիկացի գրողներ Կատեգորիա:Ամերիկացի արձակագիրներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկացի սցենարիստներ
Ակսել Բակունցի մոր դիմանկար
Ակսել Բակունցի մոր դիմանկար, Մարտիրոս Սարյանի կողմից 1935 թվականին Գորիսում արված յուղաներկ կտավ։
Պատմություն
1935 թ․ Մարտիրոս Սարյանը նկարիչների մի փոքր խմբի հետ այցելում է Գորիս զանգեզուրյան նկարների շարք անելու մտադրությամբ։ Նկարիչը մինչ այդ ճանաչում էր Բակունցին և լինելով Գորիսում` չէր կարող չհանդիպել նրան։ Այցելում է նրան և տասն օր շարունակ հյուրընկալվում նրա տանը։ Օրերից մի օր Սարյանը ցանկություն է հայտնում զանգեզուրյան տարազով նկարելու Բակունցի մորը։ Մայրը հրաժարվում է, համառում և խուսափում որպես բնորդ նստել նկարչի դիմաց։ Բակունցին հաջողվում է համոզել վերջինիս, արդյունքում ծնվում է նկարը։ Նկարիչը այն նվիրում է գրողին։ Այժմ այն պահպանվում և ցուցադրված է Ակսել Բակունցի տուն-թանգարանում։ Նկարին կից ներկայացված է Սարյանի նամակը, որը հասցեագրված է Ա․ Բակունցի եղբորը՝ Վահան Բակունցին, որում ներկայացված է նկարի ստեղծման նախապատմությունը։
Աղբյուրներ
Կատեգորիա:Մարտիրոս Սարյանի նկարներ Կատեգորիա:1935 նկարներ Կատեգորիա:Ակսել Բակունց
Յոթ մահացու մեղքեր (այլ կիրառումներ)
Յոթ մահացու մեղքեր - քրիստոնեական ուսմունքներում նկարագրվող մահացու մեղքեր.
Սոլթ Լեյք Սիթի
Սոլթ Լեյք Սիթի, Յուտա նահանգի մայրաքաղաքն է և ամենախիտ բնակեցված քաղաքը։ 2014 թ. տվյալներով քաղաքի բնակչության թիվը կազմում է 190,884 ։ Քաղաքը փաստացի միջուկն է մետրոպոլիսայի տարածքի, որտեղ 2014 թ. ապրում էր 1,153,340 մարդ, իսկ Salt Lake City–Ogden–Provo Combined անվանվող վիճակագրական տարածքում, որը ձգվում է 190 կիլոմետր, բնակչության թվաքանակը հասել էր 2,423,912-ի ; Ամերիկայի ՄԻացյալ Նահանգների արդյունաբերական և բանկային կենտրոններից մեկն է ։
Ծանոթագրություններ
Կատեգորիա:Սրբազան քաղաքներ Կատեգորիա:Ձմեռային օլիմպիական խաղերի մայրաքաղաքներ Կատեգորիա:1847 թվականին հիմնադրված բնակավայրեր
Լյուբեչ
Լյուբեչ (Любеч), քաղաքատիպ ավան Ուկրաինայի Չեռնիգովի մարզի Ռեպկիի շրջանում։
2007 թվականի տվյալներով Լյուբեչ քաղաքատիպ ավանում բնակվում էր 2 381 մարդ։
Արտաքին հղումներ
Կատեգորիա:Ուկրաինայի քաղաքատիպ ավաններ
Օլիվիե Ռուստեն
Օլիվիե Ռուստեն (Olivier Rousteing, ), նորաձևության ֆրանսիացի դիզայներ, 2011 թվականից Balmain նորաձևության տան գեղարվեստական ղեկավար։
Կենսագրություն
Օլիվիեի վաղ մանկությունն անցել է մանկատանը։ 1986 թվականին երիտասարդ զույգը նրան որդեգրել է։ Իր ծնողներին Օլիվիենն նկարագրում է որպես «ամեն նորի նկատմամբ բաց մարդկանց»։ Նա տրվել է պետական նախնական դպրոց, հետագայում սովորել է մասնավոր դպրոցում։ Ընտանիքը բավականին ունևոր էր ։ Ռուստենի հայրը ուզում էր, որ նա մամաթեմատիկայի և ճշգրիտ գիտությունների թեքումով գնա, դրա համար էլ չնայած մասնագիտության հետագա ընտրությանը, Օլիվիեն լավ գիտելիքներ ունի այս ոլորտներում։ Նորաձևության նկատմամբ հետաքրքրությունը սկսել է ի հայտ գալ տատիկի հետ շփումից, սակայն հասակակիցները չեն ողջունել Ռուստենի նման հոբբին ։
2003 թվականին Օլիվիեն ավարտել է ուսումը Esmod արվեստի բարձրագույն դպրոցում, ինչից հետո աշխատանքի է ընդունվել Ռոբերտո Կավալիի նորաձևության տանը։ Դառնալով պրետ ա պորտեի կանացի գծի ստեղծագործական տնօրեն՝ նա այդ պաշտոնում աշխատել է հինգ տարի ։ 2009 թվականին Ռուստենը տեղափոխվել է Balmain նորաձևության տուն, որտեղ սերտորեն համագործակցել է Քրիստոֆ Դեկարնենի հետ։
2011 թվականի ապրիլի 26-ին 25 տարեկան հասակում զբաղեցրել է Balmain-ի ստեղծագործական տնօրենի պաշտոնը, ինչի պատճառով շատ աշխատակիցներ լքել են նորաձևության տունը՝ համարելով, որ նա չափազանց երիտասարդ է և պատրաստ չէ իր վրա պատասխանատվություն վերցնելուն ։ Պաշտոնում նշանակվելու պահին Օլիվիեն եղել է համեմատաբար ոչ հայտնի դիզայներ, սակայն նա թարմ հայացք է բերել ապրանքանիշի գեղագիտություն։
Մոդելավորողը ստեղծել է կոստյումներ խորեոգրաֆ Սեբաստեն Բերտոյի «Վերածնունդ» բալետի համար, որի պրեմիերան կայացել է Փարիզի ազգային օպերա 2017 թվականի հունիսի 13-ին ։
2018 թվականին Ռուստենը որոշել է, որ Balmain պետք է կրկին վերադառնա բարձր նորաձևության աշխարհ։ Նրա նոր «գարուն-ամառ 2019» հավաքածուն ցուցադրվել է Փարիզում 2019 թվականի հունվարին ։
Անձնական կյանք
Ռուստենը բացահայտ համասեռամոլ է ։
Ծանոթագրություններ
Կատեգորիա:Ֆրանսիացի նորաձևության դիզայներներ Կատեգորիա:Նորաձևության դիզայներներ Կատեգորիա:Ֆրանսիացի դիզայներներ
Սպիտակի պատմության և մշակույթի անշարժ հուշարձանների ցանկ (Լոռու մարզ)
Այս հոդվածը ներկայացնում է Լոռու մարզի Սպիտակ քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 14 հուշարձան (11 միավոր)։
Ծանոթագրություններ
Կատեգորիա:Լոռու մարզի հուշարձանների ցանկեր
Կառլ Գուստավ Յակոբ
Կառլ Գուստավ Յակոբ Յակոբի (Carl Gustav Jacob Jacobi, ), 19-րդ դարի գերմանացի մաթեմատիկոս և մեխանիկոս։ Մեծ ներդրում է ունեցել կոմպլեքս անալիզում, գծային հանրահաշվում, դինամիկայում և մաթեմատիկայի ու մեխանիկայի այլ բնագավառներում։ Հայտնի ակադեմիկոս, ֆիզիկոս Բորիս Յակոբիի հարազատ կրտսեր եղբայրը։
Բեռլինի գիտությունների ակադեմիայի անդամ (1836 թ.), Լոնդոնի թագավորական միության անդամ (1833 թ.), Ֆրանսիայի գիտությունների ակադեմիայի թղթակից (1830 թ.), Պետերբուրգի գիտությունների ակադեմիայի արտասահմանյան թղթակից-անդամ (1830 թ., իսկ 1833 թվականից դրա պատվավոր անդամ ), Վիեննայի (1848 թ.) և Մադրիդի (1848 թ.) գիտությունների ակադեմիայի թղթակից անդամ։
Կենսագրություն
Կառլ Գուստավ Յակոբին ծնվել է 1804 թվականի դեկտեմբերի 10-ին, հրեա Սիմոն Յակոբիի ընտանիքում, որը բանկի աշխատակից էր Պոտսդամ (Պրուսիա), Գերմանիայի հարևանությամբ։ Բացի նրանից ընտանիքում կային նաև երկու աղջիկ և երկու տղա։ Ավագը՝ Բորիս Յակոբին, դարձավ Ռուսաստանի գիտությունների ակադեմիայի ակադեմիկոս, իսկ կրտսերը շարունակեց հոր ուղին ։
Սկզբնական կրթությունը ստացել է քեռու ղեկավարությամբ, այնուհետև սովորել է տեղի վարժարանում և 16 տարեկանում ընդունվել է Բեռլինի համալսարան ։ Բեռլինում մաթեմատիկան այդ ընթացքում բավականին ցածր մակարդակի վրա էր և հիմնականում կենտրոնացած էր բացատրածը հասկանալու վրա, ինչը ընդունակ աշակերտին այդքան էլ չէր բավարարում։ Երբ ուսուցիչը նկատեց նրա ընդունակությունները, առաջարկեց ուսումնասիրել Լեոնարդ Էյլերի «Անվերջ փոքրերի վերլուծության ներածությունը», որից հետո նրա գիտելիքները անհամեմատ ավելի աճեցին։ Էյլերը դարձավ նրա կուռքը հետագա ողջ կյանքի համար։
Համալսարանական տարիներին նա իրեն նվիրեց օտար լեզուներին, փիլիսոփայությանը և Էյլերի, Լապլասի ու Լագրանժի աշխատությունների ուսումնասիրությանը։ 1825 թվականին նա գրեց և պաշտպանեց իր դոկտորական թեզը՝ ռացիոնալ ֆունկցիաների՝ սովորական կոտորակների վերլուծելու վերաբերյալ։ Շուտով որպես մասնավոր դոցենտ սկսեց դասախոսություններ կարդալ Բեռլինի համալսարանում, որտեղ ցուցադրեց իր ողջ դասախոսական տաղանդն ու դեպի իրեն գրավեց կրթական միջավայրի ուշադրությունը։
1827 թվականին 23-ամյա Յակոբին հրավիրվեց Քյոնիգսբերգի համալսարան որպես պրոֆեսոր և 1829 թվականին ստացավ արդիանատուրա։ Նա շարունակեց այնտեղ կարդալ դասախոսություններ մինչև 1842 թվականը։ Երկու տարի անց նա հրապարակեց իր առաջին մենագրությունը՝ «Էլիպտական ֆունկցիաների նոր հիմունքեր» վերնագրով։
1831 թվականին Յակոբին ամուսնացավ Մարի Շվինկի հետ։ Նրանք ունեցան 5 որդի և 3 դուստր։ Հաջորդ տարի մահացավ Յակոբիի հայրը, որից հետո նրա ընտանիքի ֆինանսական դրությունը կտրուկ վատացավ։ Շուտով Յակոբին ստանձնեց մոր խնամակալությունը։
1842-1843 թվականներին Յակոբին ստանում է առողջության վերականգնման համար (գերծանրաբեռնվածություն և դիաբետ) արձակուրդ (ժամանակի մեկ այլ հայտնի մաթեմատիկոս Դիրիխլեի ջանքերով) և գնում է Իտալիա։ Պրուսիայի թագավոր Ֆրիդրիխ Վիլհելմ IV-ը վճարում է արձակուրդի համար և նրա համար թոշակ է նշանակում։ Կես տարի անց Յակոբին վերադառնում է Պրուսիա և տեղափոխվում Բեռլին։
Որպես մանկավարժ, մեծամասնության կարծիքով, չուներ իրեն հավասարը, և 19-րդ դարավերջի գերմանական մաթեմատիկայի ծաղկումը կապվում է նրա անվան հետ։ Ի տարբերություն մնացած մասնագետների, Յակոբին փորձում էր ուսանողների մեջ խթանել սեփական մտածելակերպի զարգացումը։
Մնացած որակներից բացի, Յակոբին առանձնանում էր նաև իր աշխատասիրությամբ և նախանձի բացակայությամբ։ Երբ նրա հավերժական մրցակից Աբելը նոր աշխատություն էր հրապարակում, որը գերազանցում էր Յակոբի արդյունքները, նա սահմանափակվում էր միայն այս դիտողությամբ․ «Դա վեր է իմ աշխատանքներից և իմ գովեստներից»։ Ինտեգրալների ընդլայնված դասը կոչվել է աբելյան հենց Յակոբի առաջարկությամբ։
Գիտական գործունեություն
Իր առաջին աշխատություններում Յակոբը ցուցաբերեց անկրկնելի տաղանդ ու աշխատասիրություն։ 1827 թվականին նա սկսեց հետազոտություներ կատարել էլիպսյան ֆունկցիաների վերաբերյալ։ Աբելի հետ միասին նա համարվում է մաթեմատիկայի այդ բաժնի հիմնադիրը։ Այդ ֆունկցիաներին վերաբերող զգալի քանակությամբ հարցերի քննարկումից հետո նա հրապարակեց իր «Էլիպսյան ֆունկցիաների նոր հիմունքներ» մենագրությունը։ Այստեղ և նաև հետագա աշխատություններում նա խորապես անդրադարձել է յակոբյան էլիպսյան ֆունկցիաների տեսությանը։
Հաշվողական վարիացիաներում նա հետազոտել է երկրորդ վարիացիան (1837 թ.) և ստացել է էքստրեմումի գոյության պայմանը, որը հետագայում կոչվեց (Յակոբյան պայման)։
Թվերի տեսության մեջ նա 1839 թվականին կազմել է մինչև 1000-ը պարզ թվերի ինդեքսավորված աղյուսակը ։
Մասնավոր ածանցյալի համընդհանուր «∂» նշանակումը, որը երբեմն օգտագործել է Ադրիեն-Մարի Լեժանդրը, նա մտցրել է ընդհանուր շրջանառության մեջ։ Ուղղանկյուն բազմանդամների մի դաս անվանվել է Յակոբի պատվին, որը համարվում է լեժանդրի բազմանդամի ընդհանուր դեպքը։
Հետմահու հրապարակված «Դինամիկայի դասախոսությունները» գրքում և նրա հատուկ հուշերում նա կատարելագործել է Համիլթոնիդիֆերենցիալ դինամիկական հավասարումների ինտեգրման մեթոդը, այս պատճառով այդ մեթոդն այժմ կոչվում է Համիլթոն-Յակոբի մեթոդ։
1830 թվականի հուլիսին Յակոբը Լեժանդրին գրել է՝ "«Գիտության միակ նպատակը մարդկային բանականության պատիվն է,և այդ տեսանկյունից թվերի մասին հարցերը նույնքան կարևոր են, որքան աշխարհի վարչակարգերի մասին հարցերը»։"
Ծանոթագրություններ
Կատեգորիա:Մաթեմատիկոսներ այբբենական կարգով Կատեգորիա:Հումբոլդտի համալսարանի շրջանավարտներ Կատեգորիա:Լոնդոնի թագավորական միության արտասահմանյան անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Գերմանացի մաթեմատիկոսներ Կատեգորիա:Քյոնիգսբերգի համալսարանի շրջանավարտներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Գերմանիայի հրեաներ Կատեգորիա:Լոնդոնի թագավորական ընկերության անդամներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Կըզըլ Չիբուխ
Կըզըլ Չիբուխ, գյուղ Արևմտյան Հայաստանում, Էրզրումի վիլայեթի Քղիի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
73-րդ հարավային զուգահեռական
73-րդ հարավային զուգահեռականը հասարակածից 73° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Ծանոթագրություններ
Կատեգորիա:Հարավային զուգահեռականներ‎
Վերխնեե Շախլովո
Վերխնեե Շախլովո (Верхнее Шахлово), գյուղ Ռուսաստանի Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 9 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Սերպուխովսկի շրջանի բնակավայրեր
74-րդ հարավային զուգահեռական
74-րդ հարավային զուգահեռականը հասարակածից 74° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 1787 կմ է, երկարությունը՝ 11 080 կմ, ինչը կազմում է հասարակածի երկարության 27.5%-ը։
Ծանոթագրություններ
Կատեգորիա:Հարավային զուգահեռականներ‎
Սերունդների հաջորդականություն
Սերունդների հաջորդականություն, օրգանիզմների բազմացման եղանակով տարբերվող սերունդների օրինաչափ հերթափոխությունը։ Կենդանական աշխարհում տարբերում են առաջնային և երկրորդային սերունդների հաջորդականություն։ Առաջնային սերունդների հաջորդականությունը (հատուկ է բազմաթիվ նախակենդանիների) սեռական սերնդի հերթափոխությունն է ոչ սեռական բջիջներով բազմացող սերնդով։ Օրինակ, ֆորամինիֆէրների հերթագայող սերունդները ներկայացված են սեռական և անսեռ անհատներով՝ գամոնտներով և ագամոնտներով։ Գամոնտները կորիզի բազմակի բաժանման հետևանքով առաջացնում են գամնաներ, որոնք զույգ-զույգ զուգավորվելով առաջացնում են զիգոտ։ Վերջինս վերաճում է ագամոնայի և շիզոգոնիայի հետևանքով սկիզբ դնում ագամետների՝ ապագա ագամոնտների։ Մեյոզը տեղի է ունենում ագամետների առաջացումից առաջ, այդ պատճառով սեռական սերունդը հապլոիդ է, զիգոտը և ագամոնտները՝ դիպլոիդ։ Երկրորդային սերունդների հաջորդականությունը հանդիպում է երկու ձևով։ Սեռական բազմացման տարբեր ձևերի հերթափոխությունը, օրինակ, բնականոն սեռական պրոցեսը կուսածնությամբ, կոչվում է հետերոգոնիա (հատուկ է տրեմատոդներին՝ որոշ կլոր որդերի, անվակիրների և հոդվածոտանիների), իսկ սեռական բազմացման հերթագայումը անսեռ բազմացմամբ, բազմաբջիջ վեգետատիվ մարմինների կամ լայնակի կիսման միջոցով, մետագենեզ (հատուկ է թաղանթավորներին և սցիֆոիդհիդրոիդ աղեխորշավորներին, որոնց սեռական սերունդը ազատ լողացող մեդուզաներ են, իսկ անսեռը՝ հաճախ գաղութներ առաջացնող նստակյաց պոլիպներ)։
Բուսական աշխարհում սերունդների հաջորդականություն ասելով սովորաբար հասկանում են զարգացման ցիկլերում դիպլոիդ և հապլոիդ փուլերի հերթագայումը։ Տիպիկ սերունդների հաջորդականությունը հատուկ է այն բույսերին, որոնց՝ դիպլոիդ, և՝ հապլոիդ փուլերը բազմաբջիջ են։ Առաջինից (անսեռ սերունդ կամ սպորոֆիտ) գոյանում են սպորանգիումները, որտեղ մեյոզի հետևանքով առաջանում են սպորներ, իսկ երկրորդից (սեռական սերունդ կամ գամետոֆիտ)՝ գամետանիումներ, որտեղ առանց ռեդուկցիոն բաժանման առաջանում են գամետներ։ Սպորոֆիտը զարգանում է զիգոտից, իսկ գամետոֆիտը՝ սպորներից։ Որոշ բույսերի (ուլվա, դիկտիոտ ջրիմուռներ) սպորոֆիտը և գամետոֆիտը միանման են զարգացած, մյուսների մոտ գերակշռում է գամետոֆիտը (որոշ գորշ ջրիմուռեր, մամռանմաններ) կամ սպորոֆիտը (լամինարիաներ, պտերանմաններ, սերքնավոր բույսեր)։ Օրինակ, մամռանմանների սպորոֆիտը աճում է գամետոֆիտի վրա, պտերանմանների գամետոֆիտն ապրում է ինքնուրույն, իսկ սերմնավոր բույսերինը զարգանում է սպորոֆիտի վրա։ Բազմաթիվ կանաչ, հնարավոր է նաև որոշ կարմիր ջրիմուռների միայն զիգոտն է դիպլոիդ, իսկ սիֆոնային, դիատոմային և որոշ գորշ ջրիմուռների (ինչպես նաև կենդանիների հսկայական մեծամասնությունը) միայն գամետներն են հապլոիդ։ Այս օրգանիզմներին, չնայած կորիզի փուլերի հերթափոխությանը, փաստորեն հատուկ չէ սերունդների հաջորդականությանը։
Կատեգորիա:Բազմացում
Դեմիեն Սենդոու
Աարոն Սթիվեն Հադդադ (Aaron Steven Haddad, ), ամերիկացի պրոֆեսիոնալ ըմբշամարտիկ (ռեստլեր)։ Առավելապես հայտնի է «WWE» կազմակերպությոնում Դեմիեն Սենդոու ռինգային անվամբ հանդես գալու տարիներից։ Նախկինում ելույթներ է ունեցել «Ohio Valley Wrestling» (OVW), «World Wrestling Council» (WWC), «Florida Championchip Wrestling» (FCW) կազմակերպություններում։
Արտաքին հղումներ
Կատեգորիա:Ամերիկացի պրոֆեսիոնալ ըմբշամարտիկներ
Սիմոնոսեկիի պայմանագիր
Սիմոնոսեկիի պայմանագիրը կնքվել է Ճապոնիայի և Չինաստանի միջև 1895 թ. ապրիլի 17-ին, Սիմոնոսեկի քաղաքում՝ 1894—1895 թվականների ճապոնա-չինական պատերազմում՝ Չինաստանի պարտությունից հետո։
Պայմանագրի միջազգային հետևանքները
1895 թ. ապրիլի 23-ին Ռուսաստանը, Գերմանիան և Ֆրանսիան ճապոնական կառավարությունից պահանջեցին հրաժարվել Լյաոդունյան թերակղզու անեքսիայից։ Ճապոնիան ստիպված էր զիջել՝ փոխարենը Չինաստանից ստանալով 30 միլիոն լյան լրացուցիչ ռազմատուգանք։
Կատեգորիա:Չինաստանի պատմություն Կատեգորիա:Ճապոնիայի խաղաղության պայմանագրեր Կատեգորիա:Համաձայնագրեր
(7200) 1994 NO
(7200) , աստերոիդ աստերոիդների հիմնական գոտում։ Հայտնաբերվել է 1994 թվականի հուլիսի 8-ին Թիմոտի Սպարի կողմից Կատալինա կայանում ։
Միջին հեռավորությունը Արեգակից կազմում է 3,164872 ա. մ., առավելագույնը մոտենում է 2,0917 ա. մ. հեռավորության վրա և հեռանում 4,2381 ա. մ. ։ Արեգակի շուրջ մեկ ամբողջական պտույտ է կատարում 2056,52 երկրային օրվա ընթացքում, իր ուղեծրով շարժվելով միջինում 0,175053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,63° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Թիմոտի Սպարի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուլանժի
Սուլանժի (Soulangy), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2009 թվականի դրությամբ կազմում է 262 մարդ, բնակչության խտությունը` 36.49 մարդ/կմ²։ Բնակավայրը զբաղեցնում է 7.18 կմ² տարածք։
Աշխարհագրություն
Գտնվում է Փարիզ քաղաքից 190 կմ արևմուտք, Կան քաղաքից` 29 կմ հարավ։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 168 աշխատունակ (15-64 տարեկան) բնակիչ, որոնցից ակտիվ էին 119-ը, իսկ ոչ ակտիվները` 49։ Ակտիվության ցուցանիշը կազմում է 70,8 %։ 119 աշխատունակ մարդկանցից աշխատել է 110 անձ (61 տղամարդ և 49 կին)։ Գործազուրկ են եղել 9 անձ (2 տղամարդ և 7 կին)։ 49 անաշխատունակներից 15-ը եղել են աշակերտներ կամ ուսանողներ, 27-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ավանպոստ (հեռուստասերիալ)
«Ավանպոստ» (The Outpost), ամերիկյան դրամա հեռուստասերիալ, որը պատմում է Սևարյուն ռասայի ներկայացուցչի՝ Տալոնի մասին։ Նա փնտրում է իր ընտանիքի անդամներին սպանողներին, որոնց հետքերը տանում են ամրոց, որը գտնվում է բնակելի հողերի սահմանին ։ Առաջին եթերաշրջանի պրեմիերան կայացել է 2018 թվականի հուլիսի 10-ին։ 2018 թվականի հոկտեմբերի 9-ին The CW հեռուստաալիքը երկարացրել է հեռուստասերիալը երկրորդ եթերաշրջանով ։ Երկրորդ եթերաշրջանի պրեմիերան կայացել է 2019 թվականի հուլիսի 11-ին։
Սյուժե
Սյուժեի կենտրոնում Սևարյուն Տալոնների ռասայի ներկայացուցիչն է։ Նա փնտրում է իր ընտանիքի անդամներին սպանողներին, որոնց հետքերը տանում են ամրոց, որը գտնվում է բնակելի հողերի սահմանին։ Ճանապարհորդության ժամանակ աղջիկն իր մեջ հայտնաբերում է գերբնական ունակություններ, որը նա պետք է կառավարի, որպեսզի փրկի իրեն և պաշտպանի աշխարհը մոլեռանդ կրոնական միապետից։
Երկրորդական կազմ
= Էպիզոդների ցանկ =
Արտաքին հղումներ
Կատեգորիա:Ամերիկյան ֆենտեզի հեռուստասերիալներ Կատեգորիա:2010-ականների ամերիկյան հեռուստասերիալներ Կատեգորիա:Հեռուստասերիալներ զոմբիների մասին Կատեգորիա:Անգլերեն հեռուստասերիալներ
Ֆրանչեսկո Տոլդո
Ֆրանչեսկո Տոլդո (Francesco Toldo, ), իտալացի նախկին ֆուտբոլիստ, հանդես է եկել դարպասապահի գոտում։ Առավել հայտնի է « Ֆիորենտինայում » և « Ինտերում » իր մրցելույթներով, որտեղ անցկացրել է 17 մրցաշրջան (8-ը «Ֆիորենտինայի» և 9-ը «Ինտերի» կազմում) և նվաճել է 15 գավաթ։ Որպես Իտալիայի հավաքականի դարպասապահ հանդես է եկել 5 մրցաշարերում, բայց որպես առաջին համար փառավորվել է Եվրո 2000-ի ժամանակ, որի արդյունքներով իտալացիները դարձել են արծաթե մեդալակիր։ Ըստ ֆուտբոլային քննադատների համարվում է 1990-ականների վերջի և 2000-ականների սկզբի իտալական և համաշխարհային ֆուտբոլի լավագույն դարպասապահներից մեկը  ։
Վաղ տարիներ
Ֆրանչեսկո Տոլդոն ծնվել է 1971 թվականի դեկտեմբերի 2-ին Պադովայում։ Հայրը ծխախոտային գործարանում էր աշխատում և քիչ էր վաստակում ։ Ֆրանչեսկոն ֆուտբոլով սկսել է զբաղվել «Կազելլեյում», մինչ դարպասապահի գոտում խաղալու վերջնական որոշում կայացնելը հանդես է եկել տարբեր դիրքերում ։ Ֆրանչեսկոյի առաջին վաստակած գումարները չնչին էին․ դեռ 14 տարեկան հասակում Ֆրանչեսկոն որպես մատուցող աշխատանքի է ընդունվել և երկար ժամանակ գումար է հավաքել որպեսզի այն բավականացնի շապիկ գնելու համար։ Ֆուտբոլը նրա համար նախասիրություն էր ։ Պադովայից հեռանալուց հետո մարզումները շարունակել է Մոնտեբելլունա ակումբի կազմում՝ Ջանկարլո Կապորելլոյի գլխավորությամբ։ Ըստ Ֆրանչեսկոյի հիշողությունների Կապորելլոն խենթ բայց խանդավառությամբ լի մարզիչ էր․ դարպասապահի գոտու հավակնորդներին հերթով կանգնեցրել է դարպասի առաջ և երեք մետր հեռավորությունից հարվածներ է կատարել։ Նրանց՝ ում հաջողվել է հետ մղել հարվածները իրենց տեղն են գտել մարչական խմբում ։ Դարպասապահի մարզումները մասնակիցներից պահանջում էր ֆիզիկական և մտավոր պատրաստվածություն․ 14 տարեկան հասակում Տոլդոն բավականին մեծ ծնկներ ուներ, ինչը բարդացնում էր հարվածի դեպքում անվնաս դաշտին ընկնելու տեխնիկայի ընկալումը ։
1988 թվականից ընդգրկվել է « Միլանի » կազմում։ Վերջինիս հիմանական կազմում չի ացնկացրել գեթ մեկ հանդիպում։ Քիչ հետո Տոլդոն վարձակալական հիմունքներով հանդես է եկել տարբեր ակումբներում։ 1990/1991 մրցաշրջանում ընդգրկվել է Սերիա B-ում հանդես եկող « Հելլաս Վերոնայի » կազմում, սակայն երրորդ դարպասապահի պաշտոնից վերև բարձրանալ նրան չի հաջողվել ։ Ավելի ուշ խաղացել է Սերիա C2-ում հանդես եկող «Տրենտո» և «Ռավեննա» ակումբների կազմում, վերջինիս հետ 1992/1993 մրցաշրջանում դարձել է Սերիա C1-ի չեմպիոն ։ Պրոֆեսիոնալ կարիերան սկսելուց հետո Տոլդոն իր ողջ աշխատավարձը փոխանցել է հորը․ ըստ իր հուշերի, իր ընտանիքը երկար ժամանակ հավաքում էր 10000 լիրա՝ ավտոմեքենա գնելու նպատակով։ Նույնիսկ «Ռավեննա» տեխափոխվելուց հետո, չնայած խաղացողների աճող աշխատավարձին, Տոլդոն իր ընտանիքի ֆինանսական ապահովությունը առաջնային էր դասում բոլոր առաջնահերթություններից ։
Ֆիորենտինա
1993-2001 թվականներին Տոլդոն հանդես է եկել « Ֆիորենտինայում », վերջինիս կազմում 8 մրցաշրջանի ընթացքում զբաղեցրել է հիմնական դարպասապահի պաշտոնը։ Մինչ 1993/1994 մրցաշրջանի ավարտը խաղացել է վարձակալական հիմունքներով, որից հետո «մանուշակները» գնել են նրա ամբողջական տրանսֆերը ։ Իր նորամուտի մրցաշրջանում օգնել է իր թիմին դառնալ Սերիա B-ի չեմպիոն և նվաճել Սերիա A-ի ուղեգիր։ 1995 թվականի մարտի 5-ին Հռոմի Օլիմպիական մարզադաշտում « Լացիոյի » դեմ կայացած հանդիպման ժամանակ սեփական դարպասը ընդունելով 8 գնդակ դարձել է սեփական հակառեկորդի հեղինակ ։
Տոլդոյի տրանսֆերի վերջնական գնումը տեղի է ունեցել 1995 թվականին՝ 4 մլրդ․ իտալական լիրայի դիմաց ։ Տոլդոյի մեծ ներդրման շնորհիվ «Ֆիորենտինան» 1995/1996 մրցաշրջանում դարձել է Սերիա A-ի բրոնզե մեդալակիր, Իտալիայի գավաթակիր (թիմի կազմում իր առաջին գավաթը) և Իտալիայի սուպերգավաթակիր ։ «Մանուշակների» կազմում հասել է մինչև Գավաթակիրների գավաթի կիսաեզրափակիչ ։ 1999/2000 մրցաշրջանում Ֆրանչեսկո Տոլդոն իր նորամուտն է նշել Չեմպիոնների լիգայում․ 1999 թվականի սեպտեմբերի 14-ին խմբային փուլի « Արսենալի » դեմ կայացած առաջին իսկ խաղում Տոլդոն հետ է մղել Նվանկվո Կանուի 11 մետր նշանակետից կատարած հարվածը այդպես օգնելով իր թիմին զրոյական ոչ-ոքիի արդյունքում վաստակել 1 միավոր ։ Հոկտեմբերի 27-ին կայացած պատասխան հանդիպման ժամանակ մանուշակները Գաբրիել Բատիստուտայի խփած միակ գոլի շնորհիվ 1։ 0 հաշվով հաղթանակ են տարել զինագործների նկատմամբ իսկ Տոլդոն կրկին փրկել է իր թիմին՝ հետ մղելով Կանուի կատարած վտանգավոր հարվածը և որը Տոլդոյի կարծիքով իր ողջ կարիերայի լավագույն սեյվն էր ։ 2000 թվականի արդյունքներով Եվրոպայի փոխչեմպիոն հռչակվելուց բացի Տոլդոն արժանացել է մի շարք այլ նվաճումների ․ ճանաչվել է Սերիա A-ի անցած մրցաշրջանի լավագույն դարպասապահ, իր թեկնածությունն է առաջադրվել « Ոսկե գնդակ » մրցանակաբաշխությանը (վաստակած 7 միավորով զբաղեցրել է 14-րդ հորիզոնականը), իսկ IFFHS-ի վարկածով լավագույն դարպասապահի անվանակարգում զբաղեցրել է 3-րդ հորիզոնականը ։
Ինտերնացիոնալե
Հեկտոր Կուպերի գլխավորությամբ Տոլդոն իր իսկ առաջին մրցաշրջանում աչքի է ընկել բարձր մակարդակի խաղով, իր թիմի հետ հասնելով ընդհուպ մինչև ՈւԵՖԱ-ի գավաթի կիսաեզրափակիչ և դառնալով Իտալիայի առաջնության բրոնզե մեդալակիր։ Չնայած որ մինչև վերջին պահը թիմը հավակնում էր առաջնության չեմպիոնի տիտղոսին, վերջին տուրում « Լացիոյից » կրած պարտությունը թիմին իջեցրել է 3-րդ հորիզոնական՝ առջևում թողնելով « Ռոմային » և « Յուվենտուսին » ։ «Ինտերում» հանդես գալու ողջ ընթացքում Տոլդոն արժանացել է երկրպագուների հարգանքին և իր պրոֆեսիոնալզմի շնորհիվ բարձր է գնահատվել։ 2002/2003 մրցաշրջանում Չեմպիոնների լիգայի քառորդ եզրափակչի « Վալենսիայի » դեմ հանդիպումը նշանակալից էր Տոլդոյի համար․ չնայած վալենսիացիների 2։ 1 հաշվով տարած հաղթանակին, «Ինտերը» պայքարը շարունակել է կիսաեզրափակչում միայն Տոլդոյի գործադրած ջանքերի շնորհիվ, ով իր հուսալի խաղով բազում հարվածներ է հետ մղել և թույլ չի տվել իսպանական ակումբին խոշոր հաշվով հաղթանակ կորզել ։ Այնուամենայնիվ կիսաեզրափակչում մրցաշարի ապագա չեմպիոն «Միլանի» հետ կայացած միլանյան դերբիի արդյունքներով «Ինտերը» լքել է պայքարը ։ Նույն մրցաշրջանից հիշարժան է նաև Իտալիայի դերբիի շրջանակում «Յուվենտուսի» դեմ կայացած հանդիպման ժամանակ Տոլդոյի ցույց տված խաղը․ հանդիպման հաշիվը բացել է Ալեսանդրո Դել Պիեռոն՝ անվրեպ իրացնելով 11 մետրանոց հարվածը, սակայն հանդիպման վերջին րոպեներին անկյունային հարվածի խաղարկման ժամանակ Ֆրանչեսկո Տոլդոն հայտնվելով մրցակցի տուգանային հրապարակում և առաջացած խառնաշփոթ իրավիճակում արագ կողմնորոշվելով գնդակը անդրադարձի շնորհիվ ուղարկել է մրցակցի դարպասը ։ Մի շարք պաշտոնական աղբյուրներում որպես գոլի հեղինակ հիշատակվում է ոչ թե Տոլդոն՝ այլ Քրիստիան Վիերին ով անկյունայինի խաղարկման ժամանակ նույնպես հպվել է գնդակին ։ Նույն ինքը՝ Տոլդոն շարունակ պնդում է որ հարվածի պահին ինքն է վերջինը հպվել գնդակին այլ ոչ Վիերին ։ 2003 թվականի Ոսկե գնդակի մրցանակաբաշխության ժամանակ Տոլդոն նույնպես իր տեղն է գտել հավակնորդների ցուցակում (դառնալով մրցանակաբաշխության պատմության մեջ առաջադրված 14-րդ դարպասապահը) հավաքելով ընդհամենը 1 միավոր ։
Հեկտոր Կուպերի գլխավոր մարզչի պաշտոնից հեռանալը և Ալբերտո Ձակկերոնիին նրա փոխարեն նշանակելը 2003/2004 մրրցաշրջանում «Ինտերին» տհաճություններ են պատճառել։ Տոլդոն աչքի է ընկնում ոչ արդյունավետ խաղով սակայն չնայած այդ ամենին 2003 թվականի սեպտեմբերի 17-ին Չեմպիոնների լիգայի շրջանակում «Արսենալի» դեմ կայացած հանդիպման ժամանակ (0։ 3) իրեն լավագույնս է դրսևորում հետ մղելով Թիերի Անրիի իրացրած 11 մետրանոց հարվածը և օգելով իր թիմին՝ պատմության մեջ առաջին անգամ հյուրընկալվելիս հաղթանակ տանել «զինագործների» նկատմամբ  ։ Մրցաշրջանի արդյունքներով Տոլդոն և թիմակիցները առաջնությունում զբաղեցրել են 4-րդ հորիզոնականը, ինչը թիմին հնարավորություն է ընձեռել մասնակցելու հաջորդ մրցաշրջանի Չեմպիոնների լիգայի խաղարկությանը ։ 2004/2005 մրցաշրջանում Տոլդոն «Ինտերի» հետ դարձել է Իտալիայի գավաթակիր ինչպես նաև դուրս է եկել Չեմպիոնների լիգայի քառորդ եզրափակիչ, որտեղ կրկին պարտություն է կրել «Միլանից»։ 2005 թվականին թիմի հետ արժանացել է Իտալիայի սուպերգավաթին, սակայն Անգլիայում ակումբների միջև կայացած ստուգողական հանդիպումներից հետո Տոլդոն իր տեղը մեկնարկային կազմում վերջնակապես զիջել է ակումբի կազմը համալրած Ժուլիո Սեզարին ։ Ակումբին երկար ժամանակ չէր հաջողվում տիրանալ որևէ գավաթի, իսկ Տոլդոն կանգնել էր երկընտրության առջև․ կամ մնալ ակումբում որպես երկրորդ դարպասապահ կամ էլ լքել ակումբը ։ 2006 թվականի փետրվարին չնայած նրա շուրջը «Պալերմոյի» «Միլանի» և «Ֆիորնետինայի» կողմից առաջացած հետաքրքրություններին Տոլդոն իր պայմանագիրը երկարաձգել է մինչև 2009 թվականի հունիս, որի հետ մեկտեղ կարճ ժամանակահատվածում Ժուլիո Սեզարի խաղում անկում է նկատվել ինչի շնորհիվ Տոլդոն կրկին վերադարձել է մեկարկային կազմ՝ Սերիա A-ում մասնակցելով 9 հանդիպման ։ « Կալչիոպոլի » կոռուպցիոն սկանդալի հետ պայմանավորված իրադարձությունները (որում իրենց մասնակցությունն են ունեցել «Յուվենտուսը» և «Միլանը») և հիմնական մրցակիցների նկատմամբ պատժամիջոցները նպաստել են «Ինտերին» դառնալ առաջնության չեմպիոն, Իտալիայի գավաթակիր և սուպերգավաթակիր, ինչպես նաև երկար ժամանակով իրենց դիրքը պահպանել են առաջնության աղյուսակի վերնամասում։ «Ինտերի» չեմպիոնությունը Սերիա A-ում առաջինն էր 1989 թվականից ի վեր ։
2007/2008 մրցաշրջանում երրորդ անգամ դարձել Իտալիայի չեմպիոն և հասել է մինչև Իտալիայի գավաթի եզրափակիչ ։ 2009 թվականի ապրիլին պայմանագիրը ակումբի հետ երկարաձգել է մինչև 2011 թվականի ամառ, այդպես դառնալով Ժուլիո Սեզարի փոխարինողը ․ 2008/2009 մրցաշրջանում 3-ական հանդիպում է անցկացրել Սերիա A-ում և Իտալիայի գավաթում և ևս մեկ հանդիպում Չեմպիոնների լիգայում, 4-րդ անգամ դառնալով Իտալիայի չեմպիոն ։ 2009/2010 մրցաշրջանի արդյունքներով Տոլդոն արժանացել է թրեբլի, դառնալով ոչ միայն առաջնության և Իտալիայի այլ նաև Չեմպիոնների լիգայի գավաթակիր, առաջնությունում կամ Չեմպիոնների լիգայում չմասնակցելով գեթ մեկ հանդիպման ։
Տոլդոյի ֆիզիկական պատրաստվածությունը թույլ է տվել իրեն անցկացնել ևս մեկ մրցաշրջան սակայն չնայած այդ փաստին Տոլդոն 2010 թվականի հուլիսի 7-ին Inter Channel հեռուստաալիքին տված հարցազրույցի ժամանակ հայտարարել է կարիերան ավարտելու մասին ։ Պատճառներից մեկը նոր դարպասապահ Լուկա Կաստելացցիի համալրում էր ակումբի ճամբար, որը Ֆրանչեսկոյին հնարավորություն չէր ընձեռելու խաղալ գեթ մեկ հանդիպում մրցաշարերից ցանկացածում ։ Տոլդոն ֆուտբոլում փնտրելով նոր հորիզոններ հայտարարել է երիտասարդական ակումբների ճամբարում աշխատելու մասին ։
Նորամուտը հավաքականում
1993-1994 թվականներին 8 հանդիպում է անկցացրել մինչև 21 տարեկաններից կազված Իտալիայի երիտասարդական հավաքականի կազմում, իսկ իր նորամուտը նշել է 1993 թվականի սեպտեմբերի 22-ին Դանիայի դեմ կայացած (1։ 0) հաղթական հանդիպման ժամանակ։ 1993 թվականին Տոլդոն Չեզարե Մալդինիի գլխավորած Իտալիայի օլիմպիական հավաքականի հետ (Մ 23) մասնակցել է Միջերկրածովյան խաղերին անցկացնելով 4 հանդիպում։ Ըստ Տոլդոյի հուշերի, հյուսիսաաֆրիկացի խաղացողները նրա համար «մղջավանձ» էին հանդիսանում․ նրանք աննդհատ շարժման մեջ էին գտնվում և պատրաստ էին «ուտել» մրցակցին ։ 1994 թվականին Ֆրանսիայում կայացած Եվրոպայի երիտասարդական առաջնության ժամանակ Իտալիայի հավաքականը նույն Մալդինիի գլխավորությամբ դարձել է մրցաշարի չեմպիոն․ կիսաեզրփակչում՝ հետխաղյա 11-մետրանոցների ժամանակ Տոլդոն հետ է մղել տան տերերի կազմի խաղացող Կլոդ Մակելելեյի իրացրած 11 մետրանոց հարվածը ։
Իր նորամուտը «սկուադրա աձուրայի» կազմում նշել է 1995 թվականի հոկտեմբերի 8-ին Եվրոպայի առաջնության ընտրական մրցաշարի շրջանակում Խորվաթիայի հավաքականի դեմ կայացած հանդիպման ժամանակ։ Դաշտ է դուրս եկել փոխարինելով Ջանֆրանկո Ձոլային։ Եվրոպայի առաջնության եզրափակիչ փուլի ժամանակ Տոլդոն Անգլիա է մեկնել որպես Անջելո Պերուցցիին փոխարինող ։ Ֆրանչեսկոն չի եղել հավաքականի հիմանական դարպասապահը՝ մշտապես մրցակցելով այնպիսի դարպասապահների հետ ինչպիսիք են՝ Ջանլուկա Պալյուկան, Անջելո Պերուցցին, Քրիստիան Աբբիատին, Լուկա Մարկեջանին, Ֆրանչեսկո Անտոնիոլին և Ջանլուիջի Բուֆֆոնը։ Այդպիսով 1998 թվականի Աշխարհի առաջնության ժամանակ եղել պահեստային խաղացող։ 2000 թվականի Եվրոպայի առաջնության նախօրեին ենթադրվում էր որ Ֆրանչեսկոն նույնիսկ չի ընդգրկվելու հավաքականի հայտացուցակում կամ լավագույն դեպքում ընդգրկվելու էր փոխարինողի կարգավիճակով ։
Եվրո 2000
2000 թվականի հունիսի 3-ին Նորվեգիայի հավաքականի դեմ կայացած ստուգողական հանդիպման արդյունքում իտալացիները նվազագույն 1։ 0 հաշվով պարտություն են կրել։ 52-րդ րոպեին գոլային դրվագի ժամանակ Ջանլուիջի Բուֆֆոնը վնասվածք է ստացել ։ 58-րդ րոպեին Տոլդոն դաշտում է հայտնվել Բուֆֆոնի փոխարեն վերջինս ստացած վնասվածքի պատճառով բաց է թողել Եվրո 2000-ը ։ Խմբային փուլում Տոլդոն մասնակցել է Թուրքիայի (հաղթանակ 2։ 1 հաշվով), Բելգիայի (հաղթանակ 2։ 0 հաշվով) և Շվեդիայի (2։ 1) հավաքականների դեմ կայացած հանդիպումներին։ Քառորդ եզրափակչում Ռումինիայի հավաքականի դեմ տարած հաղթանակի շնորհիվ Իտալիան պայքարը շարունակել է կիսաեզրափակչում և մրցել մրցաշարի ֆավորիտ Նիդերլանդների հավաքականի հետ։ Մրցաշարի ընթացքում Ֆրանչեսկո Տոլդոն շատ է շփվել Ալբերտո Ֆերարինիի հետ, ում համարում էր իր «հենարանը»․ Ֆերարինին ոչ միայն կանգխագուշակել է Բուֆֆոնի փոխարեն Տոլդոյի մասնակցությունը Եվրոպայի առաջնությունում, այլ նաև Հոլանդիայի հավաքականի դեմ Տոլդոյի հաջող խաղը այդ թվում նաև հետխաղյա 11-մետրանոցներում ։ Կիսաեզրափակիչ հանդիպման 34-րդ րոպեից իտալացիները խաղացել են 10 հոգով՝ Ջանլուկա Ձամբրոտայի խաղադաշտից հեռացվելու պատճառով, սակայն չնայած այդ փաստին խաղի հաշիվը չի բացվել ո՛չ հիմնական ժամանակում ո՛չ էլ լրացուցիչ ժամանակում։ Հանդիպման ընթացքում իտալացիների դարպասին նշանակվել է 2 11-մետրանոց հարված։ Առաջին դեպքում Տոլդոյին հաջողվել է հետ մղել Ֆրանկ դե Բուրի իրացրած 11-մետրանոցը, իսկ մյուս դեպքում Պատրիկ Կլյուվերտին չի հաջողվել հստակ իրացնել հարվածը ։ 11-մետրանոց հարվածաշարի ժամանակ Տոլդոն հետ է մղել Ֆրանկ դե Բուրի և Պաուլ Բոսվելտի հարվածները իսկ Յապ Ստամի հարվածը շեղ է ընթացել։ Արդյունքում իտալացիները 11-մետրանոց հարվածաշարի արդյունքում 3։ 1 հաշվով հաղթանակ են տարել, իսկ ՈւԵՖԱ-ն Տոլդոյին պաշտոնապես ճանաչել կիսաեզրփակիչ հանդիպման լավագույն խաղացող  ։ Ֆրանսիայի դեմ եզրափակիչ հանդիպման արդյունքում չնայած Տոլդոյի ցույց տված վստահ խաղին իտալացիները 1։ 2 հաշվով պարտություն են կրել և բավարարվել են միայն արծաթե մեդալներով ։ Մրցաշարի արդյունքներով Տոլդոն ընդգրկվել է Եվրոպայի առաջնության խորհրդանշական հավաքականում (ՈւԵՖԱ-ի վարկածով) ։ Մրցաշարից հետո Տոլդոն դժգոհություն է հայտնել՝ հարգանք պահանջելով նվաճաց արծաթե մեդալների դիմաց, նշելով որ հավաքականը այդ ամենին մեծ դժվարությամբ է հասել ։ Տոլդոյին զարմանալու տեղիք էր տալիս նաև այն փաստը որ թիմին եզրափակչում խաղալու հնարավորություն ընձեռելով հավաքականի մարզիչ Դինո Ձոֆը մամուլում չի արժանացել շնորհակալական խոսքերի փոխարենը արժանացել է քննադատությունների՝ եզրափակչում պարտություն կրելու համար ։
Եվրո 2000-ից հետո
2000 թվականի Եվրոպայի առաջնությունը դարձել է առաջին և միակ մրցաշարը որում Տոլդոն մասնակցել է հիմնական դարպասապահի կարգավիճակով, չնայած որ 2002 թվականի Աշխարհի առաջնության ընտրական մրցաշարի ժամանակ Տոլդոն դեռևս մնացել էր հիմնական կազմում ։ Ջանլուիջի Բուֆֆոնը վնասվածքից ապաքինվելով Տոլդոյին դուրս է մղել հիմնական կազմից և երկար տարիների ընթացքում համարվել է ազգային հավաքականի լիդեր․ հենց ինքն է պաշտպանել Ջովաննի Տրապատտոնիի գլխավորած հավաքականի դարպասները 2002 թվականի Աշխարհի առաջնության ժամանակ ։ Իտալիայի հավաքականի կազմում վերջին հանդիպումը անցկացրել է 2004 թվականի փետրվարի 18-ին Պալերմոյում կայացած Չեխիայի հավաքականի դեմ հանդիպման ժամանակ։ Ընդգրկվել է 2004 թվականի Եվրոպայի առաջնության հավաքականի հայտացուցակում սակայն չի մասնակցել գեթ մեկ հանդիպման, իսկ մրցաշարի ավարտից հետո հայտարարել է հավաքականում կարիերան ավարտելու մասին ։ Ընդհանուր առմամբ Տոլդոն հավաքականում մասնակցել է 28 հանդիպման և բաց է թողել 15 գնդակ ։
Հավաքականում
Ընդհամենը․ 28 հանդիպում, 15 բաց թողած գոլ, 18 հաղթանակա, 5 ոչ-ոքի, 5 պարտություն ։
Ծանոթագրություններ
<references group="Ն"/>
Արտաքին հղումներ
Կատեգորիա:Ինտեր Միլանի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Միլանի ֆուտբոլիստներ Կատեգորիա:Տղամարդիկ Կատեգորիա:Վերոնայի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Դարպասապահներ Կատեգորիա:Անձինք Կատեգորիա:21-րդ դարի իտալացիներ Կատեգորիա:20-րդ դարի իտալացիներ Կատեգորիա:Իտալացիներ Կատեգորիա:Ֆուտբոլիստներ
Ֆեդյուկինո (գյուղ, Կարդիմովսկի շրջան)
Ֆեդյուկինո (Федюкино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
(3) Ջունո
Միջին հեռավորությունը Արեգակից կազմում է 2,671049 ա. մ., առավելագույնը մոտենում է 1,9892 ա. մ. հեռավորության վրա և հեռանում 3,3529 ա. մ., իսկ Երկրի ուղեծրին Ջունո աստերոիդը նվազագույնը մոտենում է 1,0405 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1594,49 երկրային օրվա ընթացքում, իր ուղեծրով շարժվելով միջինում 0,225778 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,98° անկյուն։
Ջունո աստերոիդը գլխավորում է Ջունոյի աստերոիդների ընտանիքը։ Այս ընտանիքի աստերոիդները շարժվում են Արեգակի շուրջ 2,64 - 2,68 ա. մ. միջակայքում ընկած մեծ կիսաառանցքներով, ունեն 13,3°-13,9° ուղեծրի թեքում և 0,226-0,240 էքսցենտրիսիտետ։ Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս B Կատեգորիա:Ջունոյի ընտանիքի աստերոիդներ Կատեգորիա:1804 թվականին հայտնաբերված աստղագիտական մարմիններ Կատեգորիա:Կառլ Հարդինգի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լեն Ուայզման
Լեն Ռայան Ուայզմանը, ամերիկյան կինոռեժիսոր է, սցենարիստ և պրոդյուսեր։ Նա հայտնի է «Ուրիշ աշխարհ» և «Պինդ ընկույզ 4.0» ֆիլմերը։ 2012 թ.-ի օգոստոսին լույս կտեսնի «Հիշել ամենը» ֆիլմը։ Նա ամուսնացած է անգլիական դերասանուհի Քեյթ Բեքինսեյլի հետ և նրա դստեր Լիլիի խորթ հայրն է։ Նրանք ապրում են Բրենտվուդում Լոս Անջելես։
Ծանոթագրություններ
Կատեգորիա:Ամերիկացի ռեժիսորներ Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ
Միրզա Զուլքարնայն
Միրզա Զուլքարնայն կամ Միրզա Զուլ-Քարնայն, հայկական ծագումով դիվան և ֆաուջդար Մեծ մողոլների կայսրության արքունիքում։